נינגשיה

נִינְגשְׂיָה (בסינית מפושטת: 宁夏; בסינית מסורתית: 寧夏; בפין-יין: Níngxià; מילולית: "קיץ שקט/שלו") הוא מחוז אוטונמי בצפון הרפובליקה העממית של סין. המחוז משתרע על פני 66,400 קמ"ר ועל פי מפקד האוכלוסין משנת 2020, התגוררו בו כ-7.2 מיליון תושבים. בירתו היא העיר יִינְצְ'ווָאן.

נינגשיה מוגדר כאוטונומיה של בני החְווֵי, אחד מ-55 המיעוטים המוכרים רשמית על ידי ממשלת סין. על אף שאֶתנית הם דומים לַהאן (קבוצת הרוב בסין), החווי הם מוסלמים מזה מאות שנים, שמקורם בסוחרים שעברו בדרך המשי ובדרכי הים, וחלקם הובאו ממרכז אסיה על ידי המונגולים ששלטו בסין במאות 13-14. על אף שהאזור מוגדר כאוטונומיה של בני החווי, הם מהווים כ-20% בלבד מאוכלוסייתו, בעוד שמרבית היתר הם בני האן.

המחוז הוא צחיח ברובו, ומדברי בחלקו. הוא מהווה גם חלק מנתיבו של הנהר הצהוב. זהו גם המחוז השני בעוניו בסין (אחרי טיבט), וגם אחד הפחות מאוכלסים.

חלוקה מנהלית
המחוז האוטונומי נינגשיה מחולק לחמש נציבויות עירוניות:
חלוקה מנהלית של נינגשיהשםכתב סיניפין-ייןאוכלוסייה (מפקד 2020)שטחצפיפותיִינְצְ'ווָאן银川Yínchuān2,859,0746,945411.7שְׁה-דְזְווֵישָׁאן石嘴山Shízuĭshān751,3894,082184.1ווּג'וֹנְג吴忠Wúzhōng1,382,71316,74282.59גוּיְוֵּ'אן固原Gùyuán1,142,14210,525108.5ג'וֹנְג-וֵיי中卫Zhōngwèi1,067,33613,64578.22

קישורים חיצוניים




הערות שוליים

קטגוריה:הרפובליקה העממית של סין: אזורים אוטונומיים
קטגוריה:מדינות וטריטוריות שהוקמו ב-1958